candida and detox | Health24
Posted by: musique | 2007/03/15
candida and detox
Ek sukkel al 'n hele paar jaar met prikkelbare derm sindroom. Ek probeer elke jaar ten minste 2 keer vir so 3 weke 'n detoks volg wat ek uit 'n detoks boek kry.
So rukkie terug het ek begin sukkel met erge candida infeksies na maandelikse menstruasie.
Die dokter het dit behandel met allerhande room en medisyne.
Dit is 'n bietjie beter, maar van die simtome is nog daar.
Ekt besluit om weer 'n detoks te doen.
Ek is nou omtrent aan die einde van my 2 week v detoks.
Ek glo die detoks is gesond, want dit bevat steeds al die voedingstowwe wat 'n gesonde dieet bevat. Mens sny net 'n paar goed uit en sit dit dan stelselmatig terug. (bv. suiwel en koolhidrate).
Wat die probleem is. Ek voel hierdie keer met die detoks ongelooflik tam, en het niks energie nie, waar in die verlede ek beter begin voel het, soos die gifstowwe uitskei.
Dit voel ook of my derm nie lekker saamwerk nie, en ondervind 'n erge hardleiwigheid.
Wat stel u voor? Moet ek iets anders probeer vir die candida/PDS of moet ek nog 'n dokter se opinie kry.
Dis regtig nie lekker om elke maand met infeksies te sukkel.
Ek dink dat jy nou 'n kliniese dieetkundige moet spreek dat sy/hy vir jou 'n individuele dieetvoorskrif uitwerk. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind. Die dieetkundige sal jou help met 'n individuele dieetvoorskrif wat ontwerp is vir jou spesiale behoeftes, veral i.v.m. die prikkelbare derm. Ek is nie eintlik ten gunste van detoks nie want dit kan mense baie tam laat voel en dit doen dikwels meer kwaad as goed. Stop die detoks en sien die dieetkundige so vinnig as moontlik.